Nampo 2012 ‘n wegholsuksesDie 2012 Nampo-oesdag was ŉ reuse sukses met ŉ verhoogde bywoning deur oorsese besoekers. Kobus van Coller, voorsitter van Nampo se organisasiekomitee het gesê daar was ŉ merkbare toename in besoekers uit Afrika, veral die Suidelike Afrika Ontwikkelingsgemeenskap (SAOG)-lande. Hy het bygevoeg dat dit ŉ bewys is dat Nampo die ambassadeur geword het vir landbou op die Afrika-kontinent en die deurgang na landbouhandel in Afrika. “Sowat 20 uitstallers uit Argentinië en 12 uit Amerika is ŉ bewys hiervan,” het Van Coller gesê. Die geraamde waarde van transaksies dié jaar by Nampo beloop tussen R2 miljard en R3 miljard. Van Coller sê hy weet van drie van die uitstallers wat groot toerusting verkoop wat hul Nampo-voorraad uitverkoop het. Prof Jonathan Jansen, rektor van die Universiteit van die Vrystaat, het op Twitter gesê Nampo is die leier in die transformasie van landbou in Suid-Afrika.